【戰況R5】冠軍爭霸戰白熱化 呂健威追剩2W
2024年05月22日 21:20
東網電視
更多新聞短片
第5場四班1650米聖佐治盃3匹馬鬥得激烈，田泰安「龍船快」、董明朗「金德義」與布文「架勢奇爸」最後幾拍住鬥，最後影相之下順序包辦三甲，而潘明輝「獎星」則跑第4。呂健威勝出「龍船快」之後，將與榜首伍鵬志嘅距離收窄至2W，練馬師爭標組真係勁精彩呀！
賽後，馬主表示「龍船快」表現準繩，其實成日都想放頭跑，但抽外檔放唔出，今日抽到個好檔都放唔出。其實「龍船快」都係跑開1800米，但礙於谷草冇賽程，練馬師提議縮程至一哩，結果補中。「龍船快」四班會有馬贏，但都係睇形勢，上次隻馬其實都識Fight Back，不過就輸啲運，跑馬就係咁。
至於呂健威與伍鵬志爭冠形勢緊湊，「龍船快」馬主表示一向都支持呢兩個馬房，兩位都係好練馬師，而呂健威都好穩定，保養得馬匹好好，相信餘下日子有排鬥。
第5場賽果：6-12-3-7
二重彩賽果：6-12(最後賠率96)